ผมมีเพศสัมพันธ์กับแฟนแล้วผมดึงออกไม่ทันจึงทำให้มีน้ำอสุจิติดอยู่ที่ปากช่องคลอดผมจึงให้แฟนรีบไปล้างแล้วอาบน้ำทันทีอยากทราบว่าจะท้องไหมครับตอนนี้ผมเครียดมากครับ😔
สวัสดีค่ะ หากมีเพศสัมพันธ์ ไม่ได้ใส่ถุงยางอนามัยป้องกัน และใช้วิธีการหลั่งนอก โดยที่ดึงอวัยวะเพศออกไม่ทัน ก็จะมีโอกาสตั้งครรภ์ได้ ซึ่งการไปล้างน้ำหรือสวนล้างช่องคลอดออก จะไม่สามารถช่วยป้องกันการตั้งครรภ์ได้ หากจะป้องกันการตั้งครรภ์ ก็ต้องทานยาคุมฉุกเฉินไปค่ะ โดยควรรีบทานให้เร็วที่สุดหลังจากที่มีเพศสัมพันธ์ เพื่อให้เกิดประสิทธิภาพสูงสุดหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพ เช่น ถุงยางอนามัย ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันทีค่ะ